Eksmuta
Eksmuta (angļu: Exmouth; izrunā: /ˈɛksməθ/) ir kūrortpilsēta un pagasts Anglijā, Devonas ceremoniālajā grāfistē, Austrumdevonas nemetropoles distrikta lielākā apdzīvotā vieta. Atrodas grāfistes austrumos Eksas upes grīvā 30 km no distrikta centra Hanitonas, 18 km no grāfistes centra Ekseteras un 290 km no valsts galvaspilsētas Londonas. Nozīmīgs tūrisma un burāšanas centrs.